RESOLUCIÓN do 18 de decembro de 2018 pola que se dá publicidade das axudas concedidas e denegadas ao abeiro da Orde do 4 de abril de 2018 pola que se establecen as bases reguladoras das axudas aos plans de reestruturación e reconversión da viña en Galicia, e se convocan para o ano 2018.
Consellería do Medio Rural — III. Outras disposicións — 15/01/2019

De conformidade co establecido no artigo 15 da Lei 9/2007, do 13 de xuño, de subvencións de Galicia e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario ao que se imputen, a finalidade da subvención, a persoa beneficiaria e a cantidade concedida.
Segundo o artigo 20 da Orde do 4 de abril de 2018 pola que se establecen as bases reguladoras das axudas aos plans de reestruturación e reconversión da viña en Galicia, e se convocan para o ano 2018 (DOG núm. 73, do 16 de abril):
«Publicaranse no
Diario Oficial de Galicia
(DOG), de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, as resolucións de concesión ou denegación da axuda e esta publicación producirá os efectos das notificacións (…).
Así mesmo, serán igualmente obxecto de publicidade a través da páxina web da Consellería do Medio Rural http://www.mediorural.xunta.gal».
De acordo co establecido, nos termos previstos na normativa reguladora do procedemento administrativo común, a publicación deberá conter os mesmos elementos que o artigo 40.2 da dita lei exixe respecto das notificacións. Nos supostos de publicacións de actos que conteñan elementos comúns, poderán publicarse de forma conxunta os aspectos coincidentes, especificándose soamente os aspectos individuais de cada acto.
Na súa virtude, a Dirección Xeral de Gandaría, Agricultura e Industrias Agroalimentarias, por delegación do conselleiro,
Publicar no
Diario Oficial de Galicia
as axudas concedidas e denegadas ao abeiro da Orde do 4 de abril de 2018 pola que se establecen as bases reguladoras das axudas aos plans de reestruturación e reconversión da viña en Galicia, e se convocan para o ano 2018, que figuran como anexo desta resolución.
Santiago de Compostela, 18 de decembro de 2018
Convocatoria: Orde do 4 de abril de 2018 pola que se establecen as bases reguladoras das axudas aos plans de reestruturación e reconversión da viña en Galicia, e se convocan para o ano 2018 (DOG núm. 73, do 16 de abril).
Aplicación orzamentaria: 13.03.713C.772.1.
A reestruturación e reconversión de viñas é unha das medidas admisibles do programa de apoio ao sector vitivinícola que en Galicia son obxecto de financiamento da Unión Europea, na súa totalidade, a través do Fondo Europeo Agrícola de Garantía (100 % Feaga).
Finalidade: o apoio para esta medida aplicarase ás viñas da Comunidade Autónoma de Galicia destinadas á produción de uva para vinificación e só poderá concederse para unha o varias das actividades seguintes:
a) Reimplantación de viñas.
b) Reconversión varietal.
c) Mellora das técnicas de xestión de viñas.
Examinadas as 77 solicitudes presentadas na convocatoria do ano 2018 destas axudas, ao abeiro da Orde do 4 de abril de 2018 (DOG núm. 73, do 16 de abril) e verificado o cumprimento dos requisitos para a súa concesión, resulta o seguinte:
Antecedentes:
– Con data do 16.4.2018 publicáronse as bases reguladoras das axudas aos plans de reestruturación e reconversión da viña en Galicia e abríuse o prazo de presentación das solicitudes destas axudas para a convocatoria do ano 2018.
– Os servizos territoriais de Explotacións Agrarias examinaron as 77 solicitudes presentadas e emitiron a relación de expedientes que cumpren todos os requisitos exixidos pola normativa reguladora para ser beneficiarios destas axudas: 59 solicitudes.
– O órgano colexiado informou da avaliación da proposta resultante, conforme a súa acta do 14.11.2018, logo de aplicar os criterios de prioridade previstos no artigo 27 da dita orde para a concesión destas axudas, en réxime de concorrencia competitiva.
Consideracións legais e técnicas:
– Orde do 4 de abril de 2018 pola que se establecen as bases reguladoras das axudas aos plans de reestruturación e reconversión da viña en Galicia, e se convocan para o ano 2018.
– Real decreto 5/2018, para a aplicación das medidas do programa de apoio 2019-2023 ao sector vitivinícola (PASVE 2019-2023).
– Real decreto 772/2017 polo que se regula o potencial de produción vitícola.
– Decreto 256/2011 polo que se regula o potencial de produción vitícola de Galicia.
– Decreto 11/2009 polo que se aproba o regulamento da Lei 9/2007 (LSG).
– Lei 9/2007, de subvencións de Galicia.
– OCM única (Regulamento (UE) nº 1308/2013) con relación ao sector vitivinícola.
Con base no anterior, con data do 14 de novembro de 2018, o director xeral de Gandaría, Agricultura e Industrias Agroalimentarias propuxo:
– Denegar as axudas aos plans de reestruturación e reconversión da viña en Galicia ao abeiro da convocatoria de 2018 (DOG núm. 73, do 16 de abril), das 18 solicitudes que se relacionan no anexo, polos motivos que se indican para cada solicitude.
– Aprobar as axudas aos plans de reestruturación e reconversión da viña en Galicia ao abeiro da convocatoria de 2018 (DOG núm. 73, do 16 de abril), das 59 solicitudes que se detallan no anexo, segundo as operacións anuais e/ou bianuais con ou sen anticipo que en conxunto suman unha superficie vitícola total, que hai que reestruturar e/ou reconverter, de 73,3347 ha cunha contía económica por un importe total de subvención destas axudas de 668.893,84 €, nas seguintes condicións:
– O prazo de execución e xustificación destas axudas remata:
• O 31 de xullo de 2019 para os plans con operacións anuais e
• O 31 de xullo de 2020 para os plans con operacións bianuais.
– O prazo para solicitar o pagamento das operacións bianuais establécese entre o 16 de outubro de 2019 e o 31 de xullo de 2020.
– O prazo para solicitar un anticipo será dun mes desde a concesión da axuda.
– As persoas viticultoras ás cales o investimento lles exixa pagamentos inmediatos poderán solicitar un anticipo polo 50 % da axuda aprobada cando teñan constituída unha garantía por un importe do 110 % da cantidade que se vai aboar no anticipo. Tras executar as operacións relacionadas co anticipo deberán achegar a correspondente declaración de gastos (anexo V), de acordo co artigo 31 da dita orde.
– Antes do pagamento das axudas, as persoas beneficiarias deberán acreditar de novo a xustificación de estaren ao día nas súas obrigas fiscais e coa Seguridade Social e de que non teñen ningunha débeda pendente de pagamento coa Administración da Comunidade Autónoma, de acordo co artigo 17 da dita orde e conforme o establecido no artigo 31.7 da Lei 9/2007, do 13 de xuño, de subvencións de Galicia.
De acordo coa dita proposta, o director xeral de Gandaría, Agricultura e Industrias Agroalimentarias, con data do 28.11.2018, por delegación do conselleiro do Medio Rural, en virtude da Orde do 17 de novembro de 2015 (DOG núm. 223, do 23 de novembro), resolveu:
– Denegar as axudas aos plans de reestruturación e reconversión da viña en Galicia, ao abeiro da convocatoria do ano 2018, das 18 solicitudes que se relacionan no anexo, polos motivos que se detallan para cada unha delas.
– Aprobar as axudas aos plans de reestruturación e reconversión da viña en Galicia, ao abeiro da convocatoria do ano 2018, das 59 solicitudes que se detallan no anexo, nas condicións sinaladas na dita proposta, cunha contía económica por un importe total de concesión de subvención destas axudas de seiscentos sesenta e oito mil oitocentos noventa e tres euros con oitenta e catro céntimos (668.893,84 €).
Contra esta resolución que esgota a vía administrativa cabe interpor potestativamente o recurso de reposición ante o conselleiro do Medio Rural, no prazo dun mes ou directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses. Todo isto consonte o disposto nos artigos 123 e 124 da Lei 39/2015, do 1 de outubro, e 10 e 46 da Lei 29/1998, do 13 de xullo, reguladora da xurisdición contencioso-administrativa. Ambos os dous prazos computaranse desde o día seguinte ao da notificación desta resolución e sen prexuízo de que a persoa interesada poida exercer calquera outro que xulgue pertinente.
Persoas beneficiarias e subvención:
(persoas beneficiarias por orde alfabética e subvención)
Total: 18 denegacións (6 desistencias, 5 incumprimentos e 7 renuncias). Artigo*: Orde do 4 de abril de 2018 pola que se establecen as bases reguladoras destas axudas (DOG núm. 73, do 16 de abril).